Гнеў караля

«**Гнеў караля́**» () — паўднёвакарэйскі фільм 2014 року, заснаваны на рэальнай спробе замаху на жыцьцё караля Чанджо. Галоўную ролю выканаў Юн Бін упершыню пасьля звальненьня з войску.

Кароль Чанджо (1752—1800) быў 22-м кіраўніком з дынастыі Часонаў, празваны «каралём няўдачаў». Калі яму было 10 гадоў, ягоны бацька Садо быў пакараны сьмерцю на загад дзядулі, тагачаснага караля Ёнджо. У час свайго караляваньня Чанджо апынуўся ў цэнтры спрэчкі паміж , перажыў сем замахаў яшчэ ў першыя гады ўладараньня. Адзін з гэтых замахаў у 1777 року, на першым годзе кіраваньня, і палягае ў аснове фільму. «Гнеў караля» апавядае пра 24 гадзіны перад нападам у жыцьці караля і ягонага атачэньня.

Фільм стаў першым мастацкім у кар’еры рэжысэра Лі Чжэ-К’ё.

## Сюжэт
У 1777 року, праз год па ўзыходзе на сталец, кароль Чанджо жыве рызыкоўным палацавым жыцьцём пасярод змоваў і апанэнтаў, якія песьцяць палітычныя амбіцыі. Ён чакае нападаў і самастойна да іх рыхтуецца. Чанджо — спакойны і далікатны чалавек, аднак усё ж баіцца. Адзіны чалавек, якому ён давярае — адданы слуга Гап-су, празваны каралеўскім ценем.

У маладосьці Гап-су быў прададзены жорсткаму чалавеку на імя Гвань-бэк, які нелегальна і жорстка трэніруе сіротаў на прафэсійных забойцаў. Гап-су пасябраваў зь Юл-су, яшчэ адным маладзейшым за сябе сіратою. Калі Гвань-бэк атрымлівае заданьне паслаць аднаго зь дзяцей еўнухам да караля, ён загадвае Гап-су і Юл-су згуляць у камень, нажніцы, паперу; каб абараніць Юл-су, Гап-су саступае ў гульні. Яго лягчаюць і адсылаюць у каралеўскі палац. Тут ён сустракае Чанджо, маленькага хлопчыка, які перажывае сьмерць бацькі. Тым часам Юл-су працягвае навучаньне і вырастае бязьлітасным забойцам.

Празь некалькі гадоў Юл-су, самы сьмертаносны чалец сакрэтнай групоўкі наймітаў, атрымлівае загад забіць Чанджо цягам 24 гадзінаў. Ён пракраўся ў палац, дзе закахаўся ў Вол-ё, служку пры двары. Маці Чанджо, лэдзі Хеджэнь, таксама ўцягнутая ў небясьпечны канфлікт зь яшчэ адной удавой караля Ёнджо, каралевай Чжоньсун. Тым часам Гап-су раскрывае Чанджо таямніцу свайго мінулага і клянецца абараняць яго…

## Ролі
* Юн Бін — King Чанджо.
* Чунь Чжэ-ён — Гап-су/Сань-чэк, падасланы да караля пад выглядам еўнуха забойца, які вырашае прыняць ягоны бок
* Чжо Чжунь-сук — Юл-су/Сал-су, забойца, наняты забіць Чанджо
* Чо Джэ-юн — Гвань-бэк, які выкрадае дзяцей-сіротаў і навучае іх стаць забойцамі.
* Хан Чжы-мін — каралева Чжоньсун, каралеўская ўдава, сужэнка дзядулі Чанджо, караля Ёнджо, апанэнтка Чанджо.
* Кім Сунь-рунь — лэдзі Хеджэнь з кляну пуньсан Хонь, маці Чанджо, адчайна намагаецца абараніць сына.
* Парк Сунь-вунь — Хонь Гук-ёнь, палітык, адданы прыхільнік Чанджо.
* Джунь Юн-чэ — Кань Вол-ё, служанка пры каралі.

## Пракат
«Гнеў караля» выйшаў на экраны Паўднёвай Карэі 30 красавіка 2014. За першыя пяць дзён яго пабачылі 1,7 мільёнаў гледачоў. Прыбытак ад паказу стаў рэкордным ад мясцовых пракатаў для 2014 року (13,1 мільярд вонаў), хоць і саступіў галівудзкім блакбастэрам «Капітан Амэрыка: Зімовы жаўнер» ды «Неверагодны чалавек-павук-2».

Першыя водгукі былі пераважна зьмяшанымі ці адмоўнымі, аднак за два першыя тыдні «Гнеў караля» паглядзелі больш за 3,2 мільёны чалавек. Агулам фільм зарабіў у Паўднёвай Карэі 29,9 мільярдаў вонаў, яго пабачылі 3,85 мільёнаў чалавек.

У 2016 року фільм перакладзены на беларускую мову.

## Узнагароды і намінацыі

## Крыніцы

## Вонкавыя спасылкі
* Афіцыйная бачына 
* «Гнеў караля» на CJ Entertainment
* 

Катэгорыя:Фільмы 2014 году
Катэгорыя:Фільмы карэйскай мовай
Катэгорыя:Паўднёвакарэйскія фільмы
Катэгорыя:Фільмы пра Карэю
Катэгорыя:Фільмы Лі Чжэ-К’ё